 

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 024-02/25-01/6**

**URBROJ: 2103-15-01-25-1**

**U Šandrovcu, 11.06.2025.**

**Z A P I S N I K**

**sa 2. svečana sjednice Općinskog vijeća općine Šandrovac održane dana 11.06.2025.**

 **sa početkom u 13,00 sati na adresi Bjelovarska 6, 43227 Šandrovac, dvorana Društvenog doma**

Trodnevno obilježavanje Dana općine Šandrovac započelo svečanom misom, polaganjem vijenaca i sjednicom Općinskog vijeća.

Svetom misom u Crkvi Pohoda Blažene Djevice Marije, polaganjem vijenaca i odavanjem počasti poginulim i umrlim hrvatskim braniteljima, te svečanom sjednicom Općinskog vijeća, započelo je trodnevno obilježavanje Dana općine Šandrovac.
Predsjednik Općinskog vijeća Stjepan Kos otvorio je svečanu sjednicu, naglasivši važnost konstruktivne suradnje do sada, te čestitao načelniku Dariu Halauš na ponovljenom izvoru za načelnika Općine Šandrovac.

Na temelju članka 9. Odluke o javnim priznanjima Općine Šandrovac i članka 11. i 34. točka 17. Statuta Općine Šandrovac („Općinski glasnik Općine Šandrovac“ 01/2021, 06/2021, 08/2023) Općinsko vijeće Općine Šandrovac na svojoj 1. konstituirajućoj sjednici održanoj dana 02. lipnja 2025. godine donijelo je Odluku o dodjeli javnih priznanja Općine Šandrovac (KLASA: 061-01/25-01/1, URBROJ:2103-15-01-25-2 od 02.06.2025.)

Povodom Dana općine dodijeljene su Povelje i Priznanja.

Povelju Općine Šandrovac za naročit uspjeh u razvoju komunalne infrastrukture i lokalne samouprave na području Općine Šandrovac, a osobito u rješavanju problema klizišta u Vinogradskoj ulici u Šandrovcu prima:

1.Bačić Branko, Potpredsjednik Vlade i ministar u Ministarstvu prostornoga uređenja, graditeljstva i državne imovine

2.Davorin Oršanić, savjetnik ministra u Ministarstvu prostornoga uređenja, graditeljstva i državne imovine

Priznanje Općine Šandrovac za osobit doprinos razvoju komunalne infrastrukture i lokalne samouprave na području Općine Šandrovac prima:
1. Rosandić Ivan, v.d. direktor Vodnogospodarskog odjela za srednju i donju Savu u Hrvatskim vodama, za svoj angažman na projektu mjera neposredne obnove potresom pogođenih prirodnih zona kako bi se izbjegle neposredne štete od erozije tla na klizištu u Vinogradskoj ulici u općini Šandrovac.

Priznanje Općine Šandrovac za osobit doprinos razvoju komunalne infrastrukture i lokalne samouprave na području Općine Šandrovac primaju:
2. Hrvatski geološki institut,

3. Geokon – Zagreb d.d.

koji su tijekom 2022. i 2023. godine proveli geomehanička istraživanja i istražne radove, nakon kojih je ishođena projektno-tehnička dokumenatcija za radove koji slijede na klizištu u Vinogradskoj ulici u Šandrovcu.

Priznanje će primiti predsjednik uprave Geokon-Zagreb d.d. Renato Lisica i član uprave Ivan Mihaljević

Priznanje Općine Šandrovac za osobit doprinos rješavanju problema klizišta na području Općine Šandrovac prima: Tomislav Kraljić

Tomislav Kraljić rođen je 09.02.1986. godine u Šandrovcu.

Svojim trudom i zalaganjem doprinio je rješavanju problema klizišta u Vinogradskoj ulici u Šandrovcu, u koji je njegova obitelj osobno uključena.

Priznanje Općine Šandrovac za osobit doprinos razvoju kulturnog i društvenog života umirovljenika i za aktivno sudjelovanje u programima za unaprjeđenje položaja umirovljenika na području Općine Šandrovac primaju:

1. Marica Petreković
2. Ranko Ormanović.

Marica Petreković rođena je 31.01.1950. godine u Šandrovcu.

Kao predsjednica Udruge umirovljenika općine Šandrovac u razdoblju od 03.05.2004. do 07.04.2024. obogatila je kulturni i društveni život umirovljenika iz općine Šandrovac kroz organizaciju izleta i druženje umirovljenika. Pod njenim vodstvom Udruga umirovljenika općine Šandrovac sudjelovala je u organizaciji tradicionalnog Božićnog koncerta, na brojnim županijskim sportskim natjecanjima, a pjevački zbor umirovljenika na manifestacijama općine Šandrovac i gostovanjima kojeg ne znamo broja.

Ranko Ormanović predsjednik je Udruge umirovljenika „Bilogora“ Lasovac, koja broji 115 članova, od osnutka udruge 27.04.2018. godine. Predsjednik udruge dao je osobit doprinos razvoju kulturnog i društvenog života umirovljenika te je aktivno sudjelovao u programima za unaprjeđenje položaja umirovljenika posebice za osposobljavanje seniora u informatici, pomoći starijim osobama, raznim sportskim aktivnostima, organizaciji izleta u toplice i na područja od kulturnog i povijesnog značenja, kao i u organizaciji manifestacija.

Priznanje Općine Šandrovac za osobit doprinos u promicanju i razvoju vatrogastva na području Općine Šandrovac prima: Goran Zdelar.

Goran Zdelar rođen je 13.04.1983. godine u Bjelovaru.

Zvanje vatrogasni časnik I. klase u DVD Šandrovac stekao je 2009. godine. Tijekom godina položio je razne specijalnosti u području vatrogastva.

Trenutno obavlja dužnost zamjenika zapovjednika Vatrogasne zajednice Općine Šandrovac i zapovjednika DVD Šandrovac.

Za svoj predan rad u vatrogasnoj službi, 2018. godine odlikovan je brončanom vatrogasnom plamenicom i brončanom vatrogasnom medaljom.

Priznanje Općine Šandrovac za osobit doprinos razvoju sportskog i društvenog života na području Općine Šandrovac prima: Ivan Cupan.

Ivan Cupan rođen je 05.10.1957. godine u Šandrovcu.

Dugodišnji predsjednik DVD Šandrovac i član brojnih udruga na području općine Šandrovac. Svojim nesebičnim činom omogučio je rješavanje imovinskopravnih odnosa na prostoru nogometnog igrališta u Šandrovcu.

Priznanje Općine Šandrovac za osobit doprinos razvoju društvenog života na području Općine Šandrovac prima: Željko Gorenjak.

Željko Gorenjak rođen je 04.04.1968. godine u Bjelovaru.

Kao hrvatski branitelj sudjelovao u Domovinskom ratu od 1991. do 1995. godine.

Dugodišnji član brojnih udruga na području općine Šandrovac.

Priznanje Općine Šandrovac za osobit doprinos humanitarnoj i nesebičnoj aktivnosti darivanja krvi i krvnih sastojaka na području Općine Šandrovac primaju:

1. Perec Marko, dobrovoljnom darivatelju krvi, za darovanih 85 doza krvi,
2. Severović Perica, dobrovoljnom darivatelju krvi, za darovanih 68 doza krvi,
3. Horvat Marijan, dobrovoljnom darivatelju krvi, za darovanih 60 doza krvi,
4. Malvić Matija, dobrovoljnom darivatelju krvi, za darovanih 57 doza krvi,
5. Debeljak Đuro, dobrovoljnom darivatelju krvi, za darovanih 47 doza krvi,
6. Dekalić Josip, dobrovoljnom darivatelju krvi, za darovanih 44 doza krvi;
7. Glumac Goran, dobrovoljnom darivatelju krvi, za darovanih 31 doza krvi,
8. Čeh Ankica, dobrovoljna darivateljica krvi, za darovanih 35 doza krvi.

\*Načelnik Dario Halauš pozdravio je prisutne i iznio prisutnima kao i što se radilo u protekloj godini u Općini Šandrovac.

Bjelovarsko-bilogorski župan Marko Marušić čestitao je mještanima Dan općine, te zahvalio na dobroj suradnji, spominjući kako je povezanost Općina i Županije vrlo bitna.

Na svečanosti su sudjelovali i načelnici okolnih općina, gradonačelnici te predstavnici Ministarstava.
Trodnevno obilježavanje Dana općine Šandrovac nastavit će se bogatim programom koji uključuje kulturne i sportske aktivnosti, a završiti će proslavom Sv. Vida u nedjelju.

Sjednica završena u 13,50 sati.

**OPĆINSKO VIJEĆE OPĆINE ŠANDROVAC**

Predsjednik Općinskog vijeća općine Šandrovac Stjepan Kos

Zapisničar: Sandra Sedlanić